
Каныш-Кыя айыл аймагынын  айылдык кеңешинин VIII  чакырылышынын кезектеги XIII  сессиясы

Т О К Т О М  № 1
27.02.2026-жыл	                                                                             Каныш-Кыя айылы

Каныш-Кыя айыл аймагынын айыл өкмөтүнүн 2025-жылдын 12 айында аткарган иштери боюнча маалыматын жана жергиликтүү бюджеттин киреше жана чыгаша бөлүгүнүн аткарылышы жөнүндө

          Каныш-Кыя айыл аймагынын  айыл өкмөтүнүн милдетин аткаруучу И.Нармырзаевдин 2025-жылдын 12 ай ичинде социалдык-экономикалык өнүгүү, инфраструктураны жакшыртуу, калкты социалдык жактан колдоо, жергиликтүү бюджеттин аткарылышы жана башка багыттар боюнча жүргүзгөн иш аракеттери тууралуу отчетун угуп жана талкуулап   Кыргыз Республикасынын “Жергиликтүү мамлекеттик администрация жана жергиликтү  өз алдынча башкаруу  органдары  жөнүндө” Мыйзамына ылайык Каныш-Кыя айыл аймагынын айылдык кеңешинин кезектеги  XIII  сессиясы   токтом кылат:

1. Каныш-Кыя айыл аймагынын  айыл өкмөтүнүн милдетин аткаруучу И.Нармырзаевдин 2025-жылдын 12 ай ичинде аткарган иштеринин жыйынтыгы айрым кемчиликтерди эске алуу менен  канааттандырарлык деп табылсын.

2. Ошондой эле айыл өкмөтүнүн милдетин аткаруучу И.Нармырзаев 2026-жылга;
· социалдык-экономикалык өнүгүү багытындагы иштерди активдештирүү;
· Жергиликтүү бюджеттин киреше бөлүгүн толуктоо үчүн салыктык жана салыктык эмес төлөмдөр боюнча; 
· Калк тарабынан көтөрүлгөн маселелерди өз убагында жана сапаттуу чечүү боюнча иш алып барылсын. 

3. Токтомдун аткарылышын көзөмөлдөө жагын өзүмө калтырамын.



    Төрага                                                                                                                М.М.Козубаев

Каныш-Кыя айыл аймагынын  айылдык кеңешинин VIII  чакырылышынын кезектеги XIII  сессиясы

Т О К Т О М  № 2
27.02.2026-жыл	                                                                             Каныш-Кыя айылы

“Каныш-Кыя айыл аймагынын айылдык кеңешинин, туруктуу комиссияларынын  2026-жылга карата түзүлгөн  иш планын  бекитүү  жөнүндө”

          Кыргыз Республикасынын  “Жергиликтүү мамлекеттик администрация  жана жергиликтүү өз алдынча башкаруу органдары жөнүндө” Мыйзамына ылайык, Каныш-Кыя айыл аймагынын айылдык кенешинин жана туруктуу комиссияларынын  2026-жылга карата түзүлгөн иш пландарын бекитүүнү карап  жана талкуулап Каныш-Кыя айыл аймагынын айылдык кеңешинин кезектеги  XIII  сессиясы   токтом кылат:

1. Жергиликтүү өз алдынча башкаруу органдарынын ишмердүүлүгүнүн натыйжалуулугун арттырууга, алардын мыйзамдуу жана уюшкандыкта иш алып баруусуна көмөктөшүү максатында  Каныш-Кыя  айыл аймагынын айылдык кенешинин жана  4 (төрт) туруктуу комиссияларынын  2026-жылга  карата түзүлгөн иш пландары   бекитилсин.

2. Түзүлгөн иш пландардын негизинде иш алып баруу  Каныш-Кыя айыл  аймагынын  айылдык кенешинин төрагасынын орун басары Кутбидин уулу Бектемирге    милдеттендирилсин.

3. Бул токтомдун аткарылышын көзөмөлдөөнү өзүмө калтырамын.


          Төрага                                                                                                         М.М.Козубаев

Каныш-Кыя айыл аймагынын  айылдык кеңешинин VIII  чакырылышынын кезектеги XIII  сессиясы

Т О К Т О М  № 3
27.02.2026-жыл	                                                                             Каныш-Кыя айылы 

“2026-жылга  Каныш-Кыя айыл аймагынын айыл өкмөтүнүн  социалдык-экономикалык өнүктүрүү жана калкты социалдык жактан коргоо программаларын жана жобосун  бекитүү жөнүндө”
       Каныш-Кыя айыл аймагынын инфраструктурасын жана калктын  жашоо денгээлин жогорулатууга, жарандардын социалдык жактан корголбогон категорияларынын абалын жакшыртууга багытталган   Каныш-Кыя айыл аймагынын айыл өкмөтүнүн  социалдык-экономикалык өнүктүрүү жана калкты сациалдык жактан коргоо программалары жана жобосу менен таанышып жана талкуулап, Кыргыз Республикасынын Жергиликтүү мамлекеттик администрация жана жергиликтүү өз алдынча башкаруу органдары жөнүндө мыйзамынын 3-бөлүгүнүн 34-беренесинин  3-пунктарына ылайык Каныш-Кыя айыл аймагынын айылдык кеңешинин кезектеги  XIII  сессиясы   токтом кылат:

1. 2026-жылга  Каныш-Кыя айыл аймагынын айыл өкмөтүнүн  социалдык-экономикалык өнүктүрүү жана Каныш-Кыя   айыл аймагынын айыл өкмөтүнүн аймагындагы ар тараптан ийгилик жараткан жарандарын каржылык жактан колдоо жана калктын аярлуу катмарындагы жеке жарандарга материалдык жардам көрсөтүүнүн программасы жана жобосу бекитилсин.

2. Программага киргизилген иштерди өз убагында аткарууда айыл аймагынын кызматкерлери менен  айылдык кенештин тиешелүүлүгүнө карата туруктуу комиссиялары   тыгыз байланышта иш алып баруу жагы тапшырылсын.

3. Бул токтомдун аткарылышын көзөмөлдөөнү Каныш-Кыя айыл  аймагынын  айылдык кенешинин төрагасынын орун басары Кутбидин уулу Бектемирге    милдеттендирилсин.

          Төрага                                                                                                           М.М.Козубаев

Каныш-Кыя айыл аймагынын  айылдык кеңешинин VIII  чакырылышынын кезектеги XIII  сессиясы

Т О К Т О М  № 4
27.02.2026-жыл	                                                                             Каныш-Кыя айылы

“Каныш-Кыя айыл аймагынын айыл өкмөтүнүн 2026-2030-жылдарга карата социалдык экономикалык өнүгүү программасын ишке ашыруу боюнча иш аракеттер  планын бекитүү жөнүндө”
       Каныш-Кыя айыл аймагынын инфраструктурасын жана калктын  жашоо денгээлин жогорулатууга жана жакшыртууга багытталган   Каныш-Кыя айыл аймагынын айыл өкмөтүнүн 2026-2030-жылдарга карата социалдык экономикалык өнүгүү программасын ишке ашыруу боюнча иш аракеттер  планы   менен таанышып жана талкуулап, Кыргыз Республикасынын Жергиликтүү мамлекеттик администрация жана жергиликтүү өз алдынча башкаруу органдары жөнүндө мыйзамынын 3-бөлүгүнүн 34-беренесинин  3-пунктарына ылайык Каныш-Кыя айыл аймагынын айылдык кеңешинин кезектеги  XIII  сессиясы   токтом кылат:

1. Каныш-Кыя айыл аймагынын айыл өкмөтүнүн 2026-2030-жылдарга карата социалдык экономикалык өнүгүү программасын ишке ашыруу боюнча иш аракеттер  планы  бекитилсин.
2. Программага киргизилген иштерди өз убагында аткарууда айыл аймагынын кызматкерлери менен  айылдык кенештин тиешелүүлүгүнө карата туруктуу комиссиялары   тыгыз байланышта иш алып баруу жагы тапшырылсын.

3. Бул токтомдун аткарылышын көзөмөлдөөнү Каныш-Кыя айыл  аймагынын  айылдык кенешинин төрагасынын орун басары Кутбидин уулу Бектемирге    милдеттендирилсин.


          Төрага                                                                                                           М.М.Козубаев

Каныш-Кыя айыл аймагынын  айылдык кеңешинин VIII  чакырылышынын кезектеги XIII  сессиясы

Т О К Т О М  № 5
27.02.2026-жыл	                                                                             Каныш-Кыя айылы

“Каныш-Кыя айыл аймагынын 2026-жылга карата  жергиликтүү бюджетин бекитүү жөнүңдө”
           Каныш-Кыя  айыл аймагынын  айыл өкмөтүнүн  жергиликтүү  бюджетинин  киреше  жана чыгаша  бөлүгүнүн  2026-жылга  карата  түзүлүшү  боюнча   айыл аймагынын  каржы экономика социалдык өнүктүрүү бөлүмүнүн  башчысы К.Темирбековдун маалыматын, бюджет экономика жана финансы боюнча туруктуу комиссиясынын справкасын  угуп жана   талкуулап,  Кыргыз Республикасынын Жергиликтүү мамлекеттик администрация жана жергиликтүү өз алдынча башкаруу органдары жөнүндө мыйзамынын                                                             2-бөлүгүнүн  27-беренесинин  3-пунктуна ылайык, Каныш-Кыя айыл аймагынын айылдык кеңешинин кезектеги  XIII  сессиясы   токтом кылат:

1. Каныш-Кыя  айыл аймагынын айыл өкмөтүнүн  жергиликтүү  бюджетинин  киреше  бөлүгү  жергиликтүү   салыктардан  жана   жыйымдардан  топтоонун  көлөмү  № 1- тиркеменин  негизинде     2026-жылга  карата  289 398 400 (эки жүз сексен тогуз миллион үч жүз токсон сегиз миң төрт жүз) сом  өлчөмүндө бекитилсин  жана өз  убагында   жыйноону камсыздоо Каныш-Кыя айыл аймагынын  айыл өкмөтүнө  тапшырылсын.

2. Каныш-Кыя айыл аймагынын  айыл өкмөтүнүн  жергиликтүү  бюджетинин   чыгаша  бөлүгү  № 2 тиркеменин   негизинде  2026-жылга  карата  карата  289 398 400 (эки жүз сексен тогуз миллион үч жүз токсон сегиз миң төрт жүз) сом, анын ичинен  атайын  каражат  салыгына  13 113 700 (он үч миллион бир жүз он үч миң жети жүз) сом  өлчөмүндө  бекитилсин. 

3. Эң   биринчи  кезекте   эмгек акыга,   социалдык   фондго  чегерүүгө  жана   коммуналдык   чыгымдарга, сапар чыгымдарына жумшалары  белгиленсин.


4. Кыргыз  Рсепубликасынын  бюджеттик  кодексинин  24-беренесине  ылайык айыл  аймагынын  бюджетинин   чыгымдарынын  көлөмүнүн  1,5 % же   4 144 300  (төрт миллион бир жүз кырк төрт миң үч жүз) сом   өлчөмүндө  айыл аймагынын   резервдик  фондусу  түзүлсүн. 
5. Каныш-Кыя  айыл аймагынын  2025-жылдан  жергиликтүү   салыктардан  жана   жыйымдардан   калган 73 983 176,08 (жетимиш үч миллион тогуз жүз сексен үч миң бир жүз жетимиш алты миң сом сегиз тыйын) сом акча каражатын тармактарга бөлүштүрүү 3-тиркемеге ылайык жана   атайын каражаттар эсебинен калган 13 997 781,79  (он үч миллион тогуз жүз токсон жети миң жети жүз сексен бир сом жетимиш тогуз тыйын) сом акча каражаты  4-тиркемеге ылайык бөлүштүрүлсүн.

6. Каныш-Кыя айыл аймагынын жергиликтүү бюджетинин киреше жана чыгаша бөлүгүнүн болжолдуу  көлөмү 2027-жылга  327 334 700  (үч жүз жыйырма жети миң үч жүз отуз төрт миң жети жүз) сом, 2028-жылга  379 887 200  (үч жүз жетимиш тогуз миң сегиз жүз сексен жети миң эки жүз) сом өлчөмүндө белгиленсин.

7. Айыл аймагынын  каржы экономика социалдык өнүктүрүү бөлүмүнүнө бюджеттик  мекеме - уюмдардын  жетекчилерине   белгиленген   лимиттерди   максаттуу  пайдалануу жагы   тапшырылсын.

8. Бул  токтомдун  аткарылышын  камсыз   кылуу жагы  Каныш-Кыя   айыл аймагынын айыл өкмөтүнүн  каржы экономика социалдык өнүктүрүү бөлүмүнүнө,  көзөмөлдөө жагы  бюджет экономика жана финансы боюнча туруктуу  комиссиясына тапшырылсын.

          Төрага                                                                                                           М.М.Козубаев

Каныш-Кыя айыл аймагынын  айылдык кеңешинин VIII  чакырылышынын кезектеги XIII  сессиясы

Т О К Т О М  № 6
27.02.2026-жыл	                                                                             Каныш-Кыя айылы

“Мектепке чейинки билим берүү уюму мекемелеринде тарбияланып жаткан аярлуу катмарга кирген балдардын тамак ашынын төмөмүнүн  50 пайызын жергиликтүү бюджеттен каржылоо жөнүндө”

         Каныш-Кыя айыл аймагынын  айыл өкмөтүнүн милдетин аткаруучу И.Нармырзаевдин 2026-жылдын 27-февралындагы №01-18/683 чыгыш сандуу Каныш-Кыя айыл аймагында жайгашкан мектепке чейинки билим берүү уюму мекемелеринде тарбияланып жаткан аярлуу катмарларга Кыргыз Республикасынын 2023-жылдын 11-августундагы №179 “Билим берүү жөнүндө” Мыйзамынын 14-беренесинин 5-пунктуна ылайык     жергиликтүү бюджеттен каржылап берүү боюнча  кайрылуусу менен таанышып  жана талкуулап, жалпы депутаттардын сунушун угуп Каныш-Кыя айыл аймагынын айылдык кеңешинин кезектеги  XIII  сессиясы   токтом кылат:

1. Каныш-Кыя айыл аймагынын айылдык кеңешинин 2025-жылдын 5-декабрындагы кезектеги XI сессиясынын №5 токтому менен   Каныш-Кыя айыл аймагында жайгашкан мектепке чейинки билим берүү уюму мекемелеринде тарбияланып жаткан балдардын тамак аш үчүн төлөмү 1600 (бир миң алты жүз) сомдон бекитилгени белгиленсин.

2. Каныш-Кыя айыл аймагында жайгашкан мектепке чейинки билим берүү уюму мекемелеринде тарбияланып жаткан аярлуу катмарларга Кыргыз Республикасынын 2023-жылдын 11-августундагы №179 “Билим берүү жөнүндө” Мыйзамынын 14-беренесинин 5-пунктуна ылайык 1 (бир) балага тамак аш үчүн  жалпы  төлөмдүн 50 пайызы  800 (сегиз жүз) сомдон төлөнүп берилсин.

3. Каныш-Кыя айыл аймагында жайгашкан мектепке чейинки билим берүү уюму мекемелеринде тарбияланып жаткан аярлуу катмарлардын эсеби жеринен барып тактоо Каныш-Кыя айыл аймагынын  айыл өкмөтүнүн милдетин аткаруучу И.Нармырзаевге тапшырылсын.
 
4. Токтомдун аткарылышын көзөмөлдөө Каныш-Кыя айыл аймагынын айылдык кеңешинин төрагасынын орун басары Б.Кутбидин уулуна жана Каныш-Кыя айыл аймагынын айылдык кеңешинин бюджет экономика жана финансы боюнча туруктуу  комиссиясына жүктөлсүн.


 
Төрага                                                                                                         М.М.Козубаев

Каныш-Кыя айыл аймагынын  айылдык кеңешинин VIII  чакырылышынын кезектеги XIII  сессиясы

Т О К Т О М  № 7
27.02.2026-жыл	                                                                             Каныш-Кыя айылы

“Ак-Таш айылындагы эски мектептин имаратын  айылдык маданият үйүнө которууга тийиштүү документтерин ырастоого макулдук берүү жөнүндө”

         Каныш-Кыя айыл аймагынын  айыл өкмөтүнүн милдетин аткаруучу И.Нармырзаевдин 2026-жылдын 25-февралындагы №01-18/683 чыгыш сандуу Ак-Таш айылындагы Усупбек уулу Кубатбек атындагы орто мектебинин эски имаратын Ак-Таш айылдык маданият үйү катары документтерди ырастап, баланска алуу боюнча  кайрылуусу менен таанышып  жана талкуулап, Каныш-Кыя айыл аймагынын айылдык кеңешинин кезектеги  XIII  сессиясы   токтом кылат:

1. Каныш-Кыя айыл аймагынын Ак-Таш айылындагы Усупбек уулу Кубатбек атындагы орто мектебинин эски имаратын Ак-Таш айылдык маданият үйү катары документтерди ырастап,  Ак-Таш айылдык маданият үйү катары баланска алынып пайдаланууга берилсин.

2. Тиешелүү иш кагаздарын мыйзамга ылайык убагында бүтүрүү боюнча иш алып баруу Каныш-Кыя айыл аймагынын  айыл өкмөтүнүн милдетин аткаруучу И.Нармырзаевге жана Ак-Таш айылдык маданият үйүнүн башчысы С.Султанбек уулуна  тапшырылсын.
 
3. Токтомдун аткарылышын көзөмөлдөө Каныш-Кыя айыл аймагынын айылдык кеңешинин төрагасынын орун басары Б.Кутбидин уулуна жана Каныш-Кыя айыл аймагынын айылдык кеңешинин бюджет экономика жана финансы боюнча туруктуу  комиссиясына жүктөлсүн. 


Төрага                                                                                                         М.М.Козубаев

Каныш-Кыя айыл аймагынын  айылдык кеңешинин VIII  чакырылышынын кезектеги XIII  сессиясы

Т О К Т О М  № 8
27.02.2026-жыл	                                                                             Каныш-Кыя айылы

“Кыргыз Почтасы” ачык акционердик коомунун Каныш-Кыя филиалынын сырткы бөлүгүн оңдоп түзөө жана Чакмак-Суу айылына заманбап кабель аркылуу интернет байланышын жеткирүү  жөнүндө”

         “Кыргыз Почтасы” ачык акционердик коомунун Ала-Бука филиалынын 2026-жылдын 25-февралындагы  №01,4/4 чыгыш сандуу жана Чаткал райондук мамлекеттик администрациясынын башчысы-аким А.Ж.Сеңирбаевдин 2026-жылдын 30-январындагы  Кл-11 чыгыш сандуу кайрылуусунун негизинде жазылган  Каныш-Кыя айыл аймагынын  айыл өкмөтүнүн милдетин аткаруучу И.Нармырзаевдин 2025-жылдын 27-февралындагы №01-18/696 чыгыш сандуу катында Каныш-Кыя айылынын борбордук көчөсүндө жайгашкан “Кыргыз Почтасы” ачык акционердик коомунун Каныш-Кыя филиалынын сырткы бөлүгүн  заманбап  оңдөп түзөөдөн өткөрүү Чаткал райондук мамлекеттик администрациясынын социалдык пакеттин эсебинен каржылоо  боюнча жана 2026-жылдын 26-февралындагы №01-18/680 чыгыш сандуу Чакмак-Суу айылына заманбап кабель аркылуу интернет байланышын жеткирүү боюнча кайрылуусу менен таанышып  жана талкуулап жалпы депутаттардын сунушу менен Чаткал райондук мамлекеттик администрациясынын социалдык пакеттин эсебинен каржылоого  жана  Чаткал райондук өнүктүрүү фондуна сунуштоого  Каныш-Кыя айыл аймагынын айылдык кеңешинин кезектеги  XIII  сессиясы   токтом кылат:

1. Каныш-Кыя айыл аймагынын Каныш-Кыя айылынын борбордук көчөсүндө жайгашкан “Кыргыз Почтасы” ачык акционердик коомунун Каныш-Кыя филиалынын сырткы бөлүгүн  заманбап  оңдөп түзөөдөн өткөрүү жана Чакмак-Суу айылына заманбап кабель аркылуу интернет байланышын жеткирүү Чаткал райондук өнүктүрүү фондуна  жана мыйзамдуулугун кароо менен Чаткал райондук мамлекеттик администрациясынын социалдык пакеттин эсебинен каржылоого сунушталсын.

2. Каныш-Кыя айылынын борбордук көчөсүндө жайгашкан “Кыргыз Почтасы” ачык акционердик коомунун Каныш-Кыя филиалынын сырткы бөлүгүнүн абалы оңдоп түзөөгө муктаж экендиги, азыркы абалы райондун борборунун көркүн бузуп тургандыгы жана айыл өкмөттүн балансында болбогондуктан жергиликтүү бюджеттин эсебинен каржылоого мыйзам  жол бербегендиги жана  Чакмак-Суу айылындагы “Ак-Шоола” мектепке чейинки билим берүү уюмунун мекемесинде, китепканасында, айыл башчынын канторасында интернет байланышы жок экендиги эске алынсын.

3. Токтомдун аткарылышын көзөмөлдөө Каныш-Кыя айыл аймагынын айылдык кеңешинин төрагасынын орун басары Б.Кутбидин уулуна  жана Маданият, билим берүү, саламаттыкты сактоо жана социалдык маселелер боюнча туруктуу комиссияна  жүктөлсүн. 


           Төрага                                                                                                          М.М.Козубаев

Каныш-Кыя айыл аймагынын  айылдык кеңешинин VIII  чакырылышынын кезектеги XIII  сессиясы

Т О К Т О М  № 9
27.02.2026-жыл	                                                                             Каныш-Кыя айылы

“Каныш-Кыя муниципалдык ишканасынын 2026-жылга карата таштанды чыгаруу, калкка   техникалык кызмат көрсөтүүлөрдүн тарифин жана  кампадагы буудайды жарандарга сатуу бааларын бекитип берүү  жөнүндө”

          “Каныш-Кыя” муниципалдык ишканасынын башчысы У.Орозбаевдин 26.02.2026-жылдагы №13 чыгыш сандуу 2026-жылга карата   таштанды чыгаруу, калкка   техникалык кызмат көрсөтүүлөрдүн тарифин жана кампадагы буудайды жарандарга сатуу бааларын бекитип берүү  үчүн жазган кайрылуусу менен таанышып жана талкуулап   Каныш-Кыя айыл аймагынын айылдык кеңешинин кезектеги  XIII  сессиясы   токтом кылат:

1.  “Каныш-Кыя” муниципалдык ишканасынын 2026-жылга карата таштанды чыгаруу, калкка   техникалык кызмат көрсөтүүлөрдүн тарифин жана кампадагы буудайды жарандарга сатуу баалары 1-2-тиркемегерге ылайык бекитилсин.

2. Бекитилген тиркемелердин негизинде элге туура түшүндүрүү иштерин жүргүзүп, убагында мыйзамдуулугун кароо менен иш алып баруу “Каныш-Кыя” муниципалдык ишканасынын башчысы У.Орозбаевге   милдеттендирилсин 

3. Токтомдун аткарылышын көзөмөлдөө Каныш-Кыя айылдык кеңешинин маданият, билим берүү, саламаттыкты сактоо жана социалдык маселелер боюнча, Жер жана агрардык маселелер, айыл чарбасы, өнөр жайы жана муниципалдык менчик боюнча туруктуу комиссиясына жүктөлсүн. 

Төрага                                                                                                         М.М.Козубаев

Каныш-Кыя айыл аймагынын  айылдык кеңешинин VIII  чакырылышынын кезектеги XIII  сессиясы

Т О К Т О М  № 10
27.02.2026-жыл	                                                                             Каныш-Кыя айылы

“Каныш-Кыя муниципалдык ишканасынын 2026-жылга жайыттарды башкаруунун ички жобосун, жайыт пайдалануучулар үчүн шарттуу мал  башына болгон төлөмдүн өлчөмүн, иш планын жана 2026-жылга жайыт пайдалануудан түшкөн акча каражатынан киреше, чыгаша бөлүгүнүн сметасын жана 2026-2030-жылдарга карата жайыттарды башкаруу жана пайдалануу боюнча жамааттын орто мөөнөттүү планын  бекитүү  жөнүндө”

          “Каныш-Кыя” муниципалдык ишканасынын башчысы У.Орозбаевдин 26.02.2026-жылдагы №13 чыгыш сандуу 2026-жылга жайыттарды башкаруунун ички жобосун,  жайыт пайдалануучулар үчүн шарттуу мал  башына болгон төлөмдүн өлчөмүн, иш планын жана 2026-жылга жайыт пайдалануудан түшкөн акча каражатынан киреше, чыгаша бөлүгүнүн сметасын жана 2026-2030-жылдарга карата жайыттарды башкаруу жана пайдалануу боюнча жамааттын орто мөөнөттүү планын  бекитип берүү  үчүн жазган кайрылуусу менен таанышып жана талкуулап  Каныш-Кыя айыл аймагынын айылдык кеңешинин кезектеги  XIII  сессиясы   токтом кылат:

1.  “Каныш-Кыя” муниципалдык ишканасынын 2026-жылга жайыттарды башкаруунун ички тартиби жөнүндө жобосу,  жайыт пайдалануучулар үчүн шарттуу мал  башына болгон төлөмдүн өлчөмү, 2026-жылга карата жайыттарды ар жылдык пайдалануу боюнча планы, 2026-жылга жайыт пайдалануудан түшкөн акча каражатынан киреше, чыгаша бөлүгүнүн сметасы жана 2026-2030-жылдарга карата жайыттарды башкаруу жана пайдалануу боюнча жамааттын орто мөөнөттүү планы бекитилсин.

2. Бекитилген пландын жана тиркемелердин негизинде элге туура түшүндүрүү иштерин жүргүзүп, убагында мыйзамдуулугун кароо менен иш алып баруу  “Каныш-Кыя” муниципалдык ишканасынын башчысы У.Орозбаевге жана жайыт адиси М.Алматовго милдеттендирилсин. 

3. Токтомдун аткарылышын көзөмөлдөө Каныш-Кыя айылдык кеңешинин Жер жана агрардык маселелер, айыл чарбасы, өнөр жайы жана муниципалдык менчик боюнча туруктуу комиссиясына жүктөлсүн.

Төрага                                                                                                         М.М.Козубаев



image1.png




